Papilioninae

Atrophaneura
 Battus
 Byasa
 Chilasa 
 Cressida
 Euryades
 Eurytides
 Graphium
 Iphiclides 
 Lamproptera 
 Losaria
 Meandrusa
 Mimoides
 Ornithoptera
 Pachliopta
 Papilio
 Parides
 Pharmacophagus
 Protesilaus
 Protographium
 Ripponia
 Teinopalpus
 Troides
 Trogonoptera

Papilioninae er sommerfugler som utgjør en underfamilie av svalestjerter. Papilioninae er vanligvis store og gjerne fargerike sommerfugler. De aller fleste lever i tropiske strøk. Men det er fem arter i Europa, hvorav bare en finnes i Norge.

Utseende 
Papilioninae er en gruppe med store sommerfugler med store og ganske skjøre vinger. Framvingene er trekantet, spisse og større enn bakvingene. Vingene hos de fleste arter er mørke, ofte med en eller flere flekker på bakvingene. Bakvingene hos flere av artene har en stjert, som er en forlengelse av en av vingens ribber. Antennene er virker korte i forhold til de store vingene.

Fuglevingene utgjør noen av slektene og er store flotte sommerfugler som lever i tropiske strøk.  Navnet har de fått fordi framvingene er større enn bakvingene og at flukten derfor kan minne fugler.

Levevis 
Når sommerfuglen besøker blomster sitter den med vibrerende vinger.  Flukten er rettlinjet og rask.

Paringen skjer ved sammenkobling mellom de to kjønnene. Eggene legges direkte på næringsplanten.

Larven lever som plantespiser. Larven er radikalt forskjellige fra de voksne, både i levevis og i kroppsbygning.  Eldre larvene har kamuflasjefarger og kan skyte ut et gaffelformet organ (osmaterium) like bak hodet. Dette organet utsondrer en skarp lukt og larven bruker det som et forsvarsmiddel for ikke å bli spist av andre dyr.

Papilioninae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.

Puppene er festet i analenden (bakenden) og står oppreist, festet til underlager med et magebelte. De har to spisser i hodeenden. Puppen kan ha ulik farge, den etterligner fargen på underlaget. Alle de nordiske artene overvintrer i puppestadiet.

Systematisk inndeling med europeiske arter 

Slektskapsforholdene mellom svalestjertenes delgrupper og slekter er avklart i ulik grad.  Derfor kan endringer skje.

 sommerfugler (Lepidoptera) 
 gruppe / overfamilie dagsommerfugler (Papilionoidea)
 familie svalestjerter (Papilionidae) 
 Papilioninae
 stamme Leptocircini
 slekten Eurytides Hübner, 1819
 slekten Graphium Scopoli, 1777
 slekt Iphiclides Hübner, 1819 – 2 europeiske arter
 Iphiclides feisthamelii (Duponchel, 1832)
 Iphiclides podalirius (Linnaeus, 1758)
 slekten Lamproptera Gray, 1832
 slekten Mimoides Brown, 1991
 slekten Protesilaus Swainson, 1832
 slekten Protographium Munroe, 1961
 stamme Papilionini
 slekten Chilasa Moore, 1881 - noen ganger plassert som en underslekt av Papilio
 slekten Meandrusa Moore, 1888
 slekten Papilio Linnaeus, 1758 – artsrik slekt med 3 europeiske arter:
 Papilio alexanor Esper, 1800
 Papilio hospiton Guenée, 1839
 Svalestjert (Papilio machaon Linnaeus, 1758) 
 stamme Teinopalpini - bare én slekt
 slekten Teinopalpus Hope, 1843
 stamme Troidini
 slekten Atrophaneura Reakirt, 1865
 slekten Battus Scopoli, 1777
 slekten Byasa Moore, 1882
 slekten Cressida Swainson, 1832
 slekten Euryades Felder & Felder, 1864
 slekten Losaria Moore, 1902
 slekten Pachliopta Reakirt, 1865
 slekten Parides Hübner, 1819
 slekten Pharmacophagus Haase, 1892
 gruppen fuglevinger (Troidini i snever forstand eller Troides i vid forstand)
 slekten Ornithoptera Boisduval, 1832
 slekten Trogonoptera Rippon, 1890
 slekten Troides Hübner, 1819

Kilder 
 Fauna Europaea Web Service (2004) Fauna Europaea version 1.1, www.faunaeur.org.
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7

Eksterne lenker 
 
 Papilionidae – revised GloBIS/GART species checklist  Sjekkliste – svalestjerter (hele verden)
 Papilionidae Moths and Butterflies of Europe and North Africa - flott bildesamling.
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
 Norsk Entomologisk forening – for deg som vil lære mer om insekter.

Svalestjerter
Sommerfugler formelt beskrevet i 1802
Dyr formelt beskrevet av Pierre André Latreille